भगवान गवई की मलेशिया में भी दो और कंपनियाँ हैं, जो ऑइल और कोयले की खरीद-फरोख्त करती हैं। इसके अलावा उनकी मैत्रेयी डेवलपर्स और बीएनबी लॉजिस्टिक्स में भी हिस्सेदारी है। मैत्रेयी डेवलपर्स दलितों की दोस्ती या मैत्री से बनी है जिसे 2006 में 50 लाख दलितों ने एक-एक लाख लगाकर 50 लाख के निवेश के साथ शुरू की थी। इसमें सब बराबर के भागीदार हैं। कंपनी फिलहाल मेन्यूफ़ेक्चरिंग का काम करती है और आगे चलकर उनका इरादा इस कंपनी की ज़मीन बेचकर दूसरे बिज़नेस में लगाने का है। बड़ी बात ये भी है कि भगवान गवई ने दलित युवाओं के मार्गदर्शन के लिए भी एक बहुत काम किया है। वे महाराष्ट्रमें कई जगह एक-एक दिन की वर्कशॉप लगा चुके हैं जिसमें बिज़नेस करने के गुर सिखाये जाते हैं। यह वर्क शॉप सभी के लिए खुली होती है लेकिन इसमें ज़्यादातर दलित हिस्सा लेते हैं। बिज़नेस में पैसे लगाने की चाह रखने वाले भी इस वर्क शॉप में हिस्सा लेते हैं।